Қазақ әдебиеті пәні. 7-сынып оқушысының өзіндік жұмысының жоспары

IV тоқсан

Сабақтың нөмірі: 1

**Сабақтың тақырыбы:** М.Шаханов «Нарынқұм зауалы»

**Сабақтың мақсаты:** 7.Т/Ж1.Әдеби шығарма сюжетінің құрамдас бөлшектерін талдау. Т.Ж1 Көркем шығарманың мазмұны мен пішіні

**Ширату: Суреттер мен сөздермен жұмыс:**

Оқушылар берілген суреттер мен сөздерді қолдана отырып, тақырыпты анықтайды.



**youtube.com сілтемесі арқылы тыңдайды**

"Нарынқұм зауалы" – ақын Мұхтар Шахановтың Махамбет Өтемісұлы туралы жазған жыры. Бұл поэма Махамбеттің күрескерлік айбынын, ұлттық болмысын, ақындық тереңдігін, азаматтық парасатын танытатын ілгері шығарма саналады. Поэманың І бөлімі "Махамбеттiң соңғы сөзi" деп аталады. Өлеңнiң сюжет желiсi Махамбеттiң өмiрiнiң соңғы күндерi туралы өрбейдi. Өлеңдегi трагедиялық образ – Махамбет. Ол өзiнiң түсiн айту арқылы ақындық пен батырлықты дәрiптеп, өзiнiң ел болашағына деген зор сенiмiн бiлдiредi. Автор өлеңдi Махамбеттiң өз аузынан сөйлеу арқылы оқырмандардың зор ықыласын айтқан.

1-тапсырма. **Екі түрлі түсініктеме күнделігі.**

|  |  |
| --- | --- |
| Бөліктің оң жағына | Сол жағына |
| **Мәтіндегі қатты әсер еткен тұстарды, үзінділерді жазады.** | Сол әсер еткен үзінділер жайлы пікір жазады (нені еске түсіреді, себеп-салдары қандай, қандай сұрақ бар т.б.) |

**2-тапсырма.**

*Шығармаға композициялық жоспар құрады.*

***Оқиғаның басталуы:*** Махамбеттің өзінің өлерін күні бұрын сезуі.

***Оқиғаның дамуы:*** Сұлтан тыңшыларының батырды қапыда өлтіріп, басын алуы.

***Оқиғаның шиеленісуі:*** Батырдың басы үшін қымбат сый алған жігіттің әкесіне келіп мақтануы.

***Оқиғаның шарықтау шегі:*** Әкесінің ашуға мінуі.

***Оқиғаның шешімі:*** Әкенің үкім шығарып, баласын жазалауы.

**Кері байланыс:**

Балалар, орындаған тапсырмаларыңды электронды поштаға немесе «WhatsApp» мобильді қосымшасына жіберіңдер.

gizatova\_86@mail.ru тел. 87773726135

Әзірлеуші: А.Тайманов атындағы №34 МГ. Гизатова А.Н.